Avviż Nru Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M6974. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7075. Il-EUR-Lex hu l-aċċess fuq l-internet għal-liġi Ewropea. L-attivitajiet kummerċjali tal-impriżi kkonċernati huma: għal Gores: investitur ta' ekwità privata attiva primarjament fl-Istati Uniti tal-Amerika u l-Ewropa tal-Punent, għal Premier Foods: il-manifattura u l-provvista ta' prodotti tal-merċa, inklużi ħobż u prodotti tal-ħami, dqiq, kejkijiet, ikel ta' konvenjenza, sopop, zlazi għat-tisjir, pasti, stukku u grejvi primarjament fir-Renju Unit, għal Hovis: il-manifattura u l-provvista ta' dqiq u prodotti għall-ħimi. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7193 – Gores/Premier Foods/Hovis, fl-indirizz li ġej: Isem tal-grupp jew l-organizzazzjoni (jekk relevanti): Sdruzhenie Traditsionni surovo-susheni mesni produkti (L-Assoċjazzjoni tal-Prodotti tal-Laħam Nej Imqadded Tradizzjonali (STSSMP)) Il-Bulgarija huwa speċifiku fih innifsu jesprimi l-karattru speċifiku tal-prodott agrikolu jew il-prodott tal-ikel Il-"File Elena" huwa prodott tal-laħam nej imqadded speċifiku magħmul mill-flett tal-majjal. L-isem ġej mill-belt ta' Elena fit-Tramuntana tal-Bulgarija, taħt il-muntanji Balkani ta' Elena, li fihom bosta foresti. L-isem huwa speċifiku fih innifsu peress li huwa magħruf madwar il-pajjiż u jintuża b'mod komuni mingħajr ma r-reġjun ġeografiku jkollu xi influwenza fuq il-kwalità jew il-karatteristiċi tal-prodott. Reġistrazzjoni bir-reservazzjoni tal-isem Reġistrazzjoni mingħajr ir-reservazzjoni tal-isem Klassi 1.2. Prodotti tal-laħam (imsajra, immellħa, affumigati, eċċ.) Il-"File Elena" huwa prodott tal-laħam nej imqadded pressat magħmul minn flett tal-majjal imkessaħ jew friżat, ingredjenti oħra u taħwir naturali. Huwa tajjeb għall-konsum dirett mill-gruppi kollha ta' konsumaturi. Ċilindriku-ovali, forma ċatta u oblonga, mingħajr ebda dimensjonijiet speċifiċi. kontenut ta' ilma: mhux iktar minn 55 % tal-piż totali melħ oħxon: mhux iktar minn 3,5 % tal-piż totali nitriti (ammont residwu fil-prodott lest): mhux iktar minn 50 mg/kg; pH: mhux inqas minn 5,4. dehra esterna u kulur: nadif, superfiċje mnixxfa sew miksija bi bżar iswed u bis-sagħtrija, b'din tal-aħħar tagħti lewn ħadrani lis-superfiċje; superfiċje maqtugħa: it-tessut tal-muskolu huwa fir-roża, bi sfumatura skura fit-truf, filwaqt li x-xaħam għandu kulur li jkanġi minn roża ċar għal-lewn il-krema; togħma u riħa: karatteristika, pjaċevoli, kemxejn mielħa, b'aroma distinta tat-taħwir użat, ħielsa minn togħmiet jew irwejjaħ oħra; konsistenza: sfieqa u elastika. Il-"File Elena" jista' jiġi kkummerċjalizzat sħiħ, maqtugħ f'biċċiet jew f'roti rqaq, ippakkjat permezz tal-vakwu, fis-selofejn jew fi ppakkjar b'atmosfera modifikata. Kompożizzjoni: flett tal-majjal, imkessaħ jew friżat: 100 kg; taħlita tat-tmelliħ għal 100 kg ta' flett tal-majjal: 3,5 kg melħ oħxon, 40 g antiossidant, jiġifieri aċidu assorbiku (Е300), 100 g nitrat tal-potassju jew 85 g nitrat tas-sodju, 500 g zokkor granulat irfinat; taħlita tat-taħwir għal 100 kg ta' flett tal-majjal: 2 kg sagħtrija u 200 g bżar iswed mitħun; spag għall-imballaġġ: kif permess għall-użu mal-ikel. Metodu tal-produzzjoni: Il-"File Elena" huwa magħmul minn flett tal-majjal imkessaħ jew friżat b'pH ta' 5,6-6,2. Il-flett jinqata' tul is-superfiċje li tkun ħierġa tal-kustilji permezz ta' sikkina. Il-qtugħ isir tul il-kolonna vertebrali u tul il-proċessi trażversi. Imbagħad, it-tessut tal-muskoli bejn il-proċessi trasversi tal-vertebri toraċiċi jitneħħa. Ix-xaħam u l-faxxa jitnaqqew mill-biċċiet tal-laħam tal-flett tal-majjal, li jitqiegħdu f'kontenituri ndaf għat-tmelliħ. Biex tkun żgurata d-distribuzzjoni aħjar tal-komponenti tat-taħlita tat-tmelliħ, in-nitrati u l-melħ oħxon jitħalltu l-ewwel, u l-ingredjenti l-oħra jiżdiedu wara. It-tmelliħ jitwettaq bl-użu tal-metodu niexef – kull biċċa laħam tal-flett tintgħorok bit-taħlita tat-tmelliħ bl-id jew mekkanikament. Il-biċċiet tal-laħam immelħin jitqiegħdu f'għadd ta' ringieli f'kontenituri addattati u jinżammu f'imħażen imkessħa b'temperatura tal-arja ta' 0-4 °С. Wara ħamest ijiem, il-biċċiet jiġu mdawrin (il-biċċiet li jkunu isfel u dawk li jkunu fuq jieħdu post xulxin) u jitħallew joqogħdu għal mill-inqas ħamest ijiem oħra taħt l-istess kundizzjonijiet. Meta l-proċess tat-tmelliħ jitlesta, ħolqa mdendla magħmula mill-ispag għall-imballaġġ titwaħħal ma' kull biċċa laħam tal-flett. Wara li jkunu mħejjija b'dan il-mod, il-biċċiet tal-laħam tal-flett jiddendlu ma' oqfsa tal-injam u/jew tal-metall (vireg) imqegħdin fuq xtellieri tal-azzar inossidabbli bir-roti għaz-zalzett. Il-biċċiet ma jitħallewx imissu ma' xulxin. Jitħallew imdendlin fuq l-ixtelliera biex joqtru għal massimu ta' 24 siegħa f'temperatura tal-arja li ma taqbiżx it-12 °С. Meta jkunu qotru, jitqegħdu fi kmamar tat-tnixxif naturali jew permezz tal-arja kundizzjonata b'regolazzjoni tat-temperatura u l-umdità. It-tnixxif iseħħ f'temperatura tal-arja ta' bejn it-12 °С u s-17 °С u umdità relattiva ta' bejn 70 % u 85 %. Waqt it-tnixxif, il-prodott jiġi pressat fi pressi bi twavel tal-injam. Il-biċċiet tal-laħam tal-flett jinżammu fil-pressi għal bejn 12 u 24 siegħa. L-ewwel jitqiegħdu fil-pressa meta jkunu kemxejn nexfin u tkun tista' tinħass qoxra ħafifa fuq is-superfiċje tagħhom. L-ippressar isir kemm il-darba sakemm il-prodott ikun nixef sew u l-biċċiet tal-laħam tal-flett jieħdu l-forma t-tajba. Il-pressi għandhom ikunu jistgħu jassorbu u jirrilaxxaw l-irtuba u għaldaqstant għandhom ikunu magħmulin minn materjal naturali (l-injam) li jista' jitnaddaf u jitnixxef. Id-dehra esterna finali tal-prodott hija determinata permezz tal-ippressar. Wara l-ippressar finali, il-biċċiet tal-laħam tal-flett jinksew b'taħlita omoġenizzata minn qabel ta' bżar iswed mitħun u sagħtrija mfarrka, skont ir-riċetta. Il-proċess sħiħ tat-tnixxif idum sejjer bejn 25 u 30 jum – skont id-daqs tal-biċċiet tal-laħam - sakemm tinkiseb konsistenza sfieqa u elastika. Il-karatteristiċi speċifiċi tal-"File Elena" huma attribwibbli għall-karatteristiċi li ġejjin: ingredjenti: Il-parti ta' kwalità għolja tal-karkassa tal-ħanżir li għandha valur nutrizzjonali għoli, jiġifieri l-lonza; superfiċje tal-prodott: Miksi bis-sagħtrija u l-bżar iswed mitħun fi proporzjonijiet xierqa, skont ir-riċetta, li tagħti lill-prodott lewn ħadrani speċifiku li ma jinstabx fi prodotti tal-laħam nej imnixxef oħra li jagħmlu parti mill-istess klassi; togħma u riħa: It-togħma u r-riħa karatteristiċi tal-prodott huma attribwibbli għall-ingredjenti magħżula u proċessati sew, il-kundizzjonijiet speċifiċi li fih jitnixxef u jiġi pressat, u għażla xierqa ta' taħwir. F'dan ir-rigward, is-sagħtrija tat-taħwir għandha parti ewlenija, peress li tagħti lill-prodott togħma distinta u speċifika. Il-karattru tradizzjonali tal-"File Elena" huwa espress fi: il-kompożizzjoni tar-riċetta, li baqgħet l-istess; il-metodi użati fil-proċess tal-produzzjoni; it-togħma tradizzjonali tiegħu. Il-metodi tradizzjonali użati fil-proċess tal-produzzjoni u l-karatteristiki tal-"File Elena" huma msemmija wkoll fir-reġistri ta' Hristo Savatov, speċjalist li ilu jaqdi dmiru għal bosta snin fil-fabbrika tal-laħam ta' Rodopa f'Veliko Tarnovo. Dawn il-metodi tradizzjonali jinkludu l-metodu tat-tmelliħ, l-ippressar u t-tqaddid u tal-applikazzjoni tat-taħlita tat-taħwir. It-tmelliħ jitwettaq bl-użu tal-metodu niexef - kull biċċa laħam tal-flett tintgħorok bit-taħlita tat-tmelliħ bl-id jew mekkanikament. Waqt it-tmelliħ, li jdum għaddej għal mhux inqas minn għaxart ijiem (10), jibda l-proċess ta' staġunar. Aspett tradizzjonali ieħor tal-prodott huwa d-distribuzzjoni omoġenja tal-irtuba, li hija żgurata permezz tal-ippressar. Dan iwassal biex il-laħam jitqadded indaqs, li jwassal ukoll biex il-laħam ikun staġunat sew. Il-laħam jiġi pressat bl-użu ta' pressi magħmulin minn injam naturali. L-injam jagħti stabbiltà taħt pressjoni u parzjalment jassorbi l-irtuba rilaxxata mill-prodott. Dan huwa importanti mhux biss għall-forma tal-prodott iżda wkoll għall-iżvilupp naturali tal-mikroflora speċifika. It-tqaddid tal-prodott jitwettaq f'kundizzjonijiet speċifiċi ta' temperatura tal-arja u umdità biex tintgħażel il-mikroflora speċifika li tikkontribwixxi għall-karatteristiċi organolettiċi, nutrizzjonali u ta' togħma karatteristiċi tal-prodott lest. It-teknika tradizzjonali teħtieġ post għat-tqaddid u l-istaġunar biex ikun permess l-iżvilupp u l-preservazzjoni ta' mikroflora tal-aċidu lattiku speċifika għall-Bulgarija. L-irfinar tal-proċessi naturali li huwa priservat f'dan il-metodu ta' tqaddid tradizzjonali huwa riżultat tal-ħidma u l-għarfien ta' ġenerazzjonijiet ta' teknoloġisti Bulgari, kif jixhed l-ewwel dokument tekniku li jmur lura għall-1973. L-aspetti karatteristiċi tat-taħlita tat-taħwir tal-prodott jinsabu fit-tħejjija u l-applikazzjoni. Tradizzjonalment, is-sagħtrija mnixxfa titfarrak minflok tintaħen, u t-taħlita tal-istaġunar tiġi applikata lill-flett permezz tal-irrumblar. Dawn il-metodi tradizzjonali ta' tħejjija (it-tfarrik tas-sagħtrija) u l-applikazzjoni (l-irrumblar) tat-taħlita tal-istaġunar jippermettu l-preservazzjoni taż-żjut essenzjali li jinsabu fit-taħwir, li jagħti togħma iktar qawwija lill-prodott lest. Dan jippriserva l-lewn ħadrani frisk tat-taħlita tat-taħwir li fih jinkesa l-prodott. It-togħma tal-prodott baqgħet mhux mibdula tul il-ħafna snin li fihom il-"File Elena" ġie prodott u kummerċjaliżżat. Formazzjoni tat-togħma tradizzjonali Il-mikroflora naturali magħżula permezz ta' metodi tradizzjonali ta' tqaddid u pressar, flimkien mat-taħwir magħżul sew u bilanċjat tal-prodott jiffurmaw l-aroma u t-togħma karatteristiċi tal-"File Elena" li ġew priservati sal-lum. L-aspetti segwenti jiġu verifikati waqt u wara t-tlestija tal-ipproċessar: konformità tal-ingredjenti tal-laħam użati mar-rekwiżiti speċifikati fil-punt 3.6; konformità mal-proporzjonijiet ta' ingredjenti tal-laħam u taħlita tat-tmelliħ speċifikati fir-riċetta. Il-verifiki jitwettqu waqt l-iddożar tat-taħlita tat-tmelliħ u meta din tkun qed titħallat mal-ingredjenti ta-laħam, u l-kwantitajiet tal-ingredjenti u l-addittivi jiġu mqabbla mar-riċetta; il-konformità mal-proċess tal-produzzjoni waqt it-tmelliħ tal-biċċiet tal-laħam tal-flett iffurmati skont il-punt 3.6; it-temperatura u l-umdità waqt it-taqtir u t-tqaddid tal-prodott, inkluża l-ispezzjoni viżiva tal-prodott; konformità mar-rekwiżiti b'rabta mad-dehra u l-lewn esterni, permezz ta' spezzjoni viżiva tal-prodott wara t-tlestija tal-proċess ta' tqaddid; konformità mar-rekwiżiti b'rabta mas-superfiċje maqtugħa, il-konsistenza, l-aroma u t-togħma, kif speċifikat fil-punt 3.5, permezz ta' analiżi sensorjali tal-prodott lest; konformità mal-parametri fiżiko-kimiċi meħtieġa tal-prodott lest, kif speċifikat fil-punt 3.5, bl-użu tal-metodi tal-laboratorju approvati. Il-parametri ta' hawn fuq għandhom jiġu verifikati darba fis-sena. Jekk ikun hemm detezzjoni ta' ksur tal-parametri fi stadju partikolari, il-frekwenza tal-verifiki tiżdied għal darba kull sitt xhur. Telefon ċellulari Il-korp ta' spezzjoni speċifikat fil-punt 4.1 iwettaq verifiki biex jivverifika l-konformità mal-kriterji kollha stabbiliti fl-ispeċifikazzjoni.
Extracted from C_070_2014.html